Борис Младенов-Young
В живота, освен болница и болни…

chitanka.info

В живота, освен болница и болни,

излезеш ли от нейните стени,

ще срещнеш хора здрави и доволни —

друг, весел свят пред теб ще затрепти.

Ще видиш слънце, рози разцъфтели,

с полузабравен пресен аромат;

ще те омаят нежни птичи трели,

ще се почувстваш освежен и млад.

Работиш ежедневно осем часа.

В най-хубавото време на деня

не си навън излизал… От кога?!

Изчезва киселата ти гримаса.

Усмихваш се и мислиш — сто на сто

за пенсия е времето дошло!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.